РЕГЛАМЕНТ (ЕО) № 620/2008 НА КОМИСИЯТА
от 27 юни 2008 година
за поправяне на Регламент (ЕО) № 386/2008 за определяне на възстановяванията при износ в сектора на млякото и млечните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 31, параграф 3 от него,
като има предвид, че:
(1)
С Регламент (ЕО) № 386/2008 на Комисията (2) бяха определени възстановяванията при износ в сектора на млякото и млечните продукти.
(2)
Трябва да се вземат предвид измененията на номенклатурата на селскостопанските продукти, подлежащи на възстановявания при износ, по отношение на млякото и млечните продукти, въведени с Регламент (ЕО) № 1499/2007 на Комисията от 18 декември 2007 г. относно публикуване за 2008 г. на номенклатурата на селскостопанските продукти за възстановявания при износ, въведена с Регламент (ЕИО) № 3846/87 (3). Следователно приложението към Регламент (ЕО) № 386/2008 следва да бъде съответно поправено. За по-голяма яснота гореспоменатите поправки следва да се прилагат от датата на влизане в сила на Регламент (ЕО) № 386/2008,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 386/2008 се заменя с текста от приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от датата на влизане в сила на Регламент (ЕО) № 386/2008.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юни 2008 година.